**NordVPN** er en tjenestetilbyder av virtuelle private nettverk (VPN). Den har applikasjoner for stasjonære maskiner med Windows, macOS og Linux, mobilapper for Android og iOS samt et program for AndroidTV. Manuelt oppsett er tilgjengelig for trådløse rutere, NAS-enheter og andre plattformer. NordVPN er basert i Panama, ettersom landet ikke har noen obligatorisk lov om dataoppbevaring og ikke deltar i allianser som Five Eyes eller Fourteen Eyes.

Historie
--------

NordVPN ble grunnlagt i 2012 av «fire barndomsvenner». Sent i mai 2016 lanserte selskapet en Android-app, etterfulgt av en iOS-app i juni samme år. I oktober 2017 lanserte de en nettleserutvidelse for Google Chrome. I juni 2018 lanserte selskapet en applikasjon for Android TV. Fra oktober 2019 drev NordVPN over 5 200 servere i 62 land.

I mars 2019 ble det rapportert at NordVPN mottok et direktiv fra russiske myndigheter om å melde seg inn i et statlig sponset register over forbudte nettsteder, som ville forhindre russiske NordVPN-brukere i å omgå russisk statssensur. NordVPN ble angivelig gitt én måned til å etterkomme dette eller bli blokkert av russiske myndigheter. Selskapet nektet å imøtekomme forespørselen og stengte sine russiske servere 1. april. NordVPN driver fortsatt i Russland, men de russiske brukerne har ingen tilgang til lokale servere.

I september 2019 lanserte NordVPN en VPN-løsning for bedrifter, kalt NordVPN Teams. Den er rettet mot små og mellomstore bedrifter, eksterne team og frilansere som trenger sikker tilgang til arbeidsressursene sine.

I desember 2019 ble NordVPN en av de fem grunnleggerne av det nyopprettede *VPN Trust Initiative,* og lovet å fremme nettsikkerhet samt mer selvregulering og åpenhet i bransjen.

Funksjoner
----------

NordVPN sender internettrafikken til alle sine brukere gjennom en ekstern server som de driver. Dermed skjules brukernes IP-adresse og all innkommende og utgående data blir kryptert. For kryptering bruker NordVPN teknologiene OpenVPN og Internet Key Exchange v2 / IPsec i sine applikasjoner. I tillegg til generell bruk av VPN-servere, tilbyr leverandøren servere for spesifikke formål, inkludert P2P-deling, dobbel kryptering og tilkobling til det anonyme nettverket Tor.

Tidligere brukte NordVPN L2TP/IPSec og Point-to-Point Tunneling Protocol (PPTP) forbindelser (PPTP) for rutere, men disse ble fjernet da de stort sett var foreldede og usikre.

NordVPN har applikasjoner for stasjonære datamaskiner med Windows, macOS og Linux, mobilapper for Android og iOS og Android TV-apper. Personer med abonnoment får også tilgang til krypterte proxy-utvidelser for Chrome- og Firefox-nettlesere. Abonnentene kan koble til opptil 6 enheter samtidig.

I november 2018 sa NordVPN at deres retningslinjer for ingen-loggføring ble verifisert av en revisjon utført av PricewaterhouseCoopers AG.

I juli 2019 ga NordVPN ut NordLynx, et nytt VPN-verktøy basert på den eksperimentelle WireGuard-protokollen, som tar sikte på bedre ytelse enn tunnelprotokollene IPsec og OpenVPN. NordLynx er tilgjengelig for Linux-brukere og produserer under noen forhold «hastighetsøkninger på hundrevis av MB/s ifølge tester utført av Wired UK.

I april 2020 kunngjorde NordVPN en gradvis utrulling av den WireGuard-baserte NordLynx-protokollen på alle plattformer. Den videre implementeringen ble innledet av totalt 256 886 tester, som inkluderte 47 virtuelle maskiner fordelt på 9 forskjellige leverandører i 19 byer og 8 land. Testene viste høyere gjennomsnittlig nedlastings- og opplastningshastighet enn både OpenVPN og IKEv2.

Mottakelse
----------

I en anmeldelse av PC Magazine fra februar 2019 ble NordVPN rost for sine sterke sikkerhetsfunksjoner og et «enormt nettverk av servere», selv om prislappen ble notert som dyr. Var CNETs anmeldelse fra mars 2019 positiv til NordVPNs mulighet for seks samtidige tilkoblinger og dedikerte IP-alternativer. I en positiv anmeldelse publisert av Tom's Guide i oktober 2019 konkluderte anmelderen at «NordVPN er rimelig og tilbyr alle funksjonene som til og med hardcore VPN-elitistene vil finne passende.» Anmelderen bemerket også at tjenestevilkårene ikke nevner noen jurisdiksjon, og skriver at selskapet kan være mer tydelig om eierskapet. Selskapet har siden oppdatert vilkårene, og omtalt Panama som sin jurisdiksjon. TechRadar anbefalte NordVPN for å omgå internettsensur på statlig nivå, inkludert Great Firewall i Kina.

Se også
-------

* Private Internet Access

Referanser
----------

1. ↑  «How can I protect myself from government snoopers?». *the Guardian* **(engelsk)**. 24. november 2016. Besøkt 4. september 2020.
2. ↑  «NordVPN Launches Android TV App». *Lifehacker Australia* **(engelsk)**. 18. juni 2018. Besøkt 4. september 2020.
3. ↑  Tiwari, Aditya (29. oktober 2017). «NordVPN In-Depth Review: A Reliable VPN For Security And Performance». *Fossbytes* **(engelsk)**. Besøkt 4. september 2020.
4. ↑  June 2020, Jacob Parker 25. «NordVPN (and NordVPN Teams) review». *Tom's Guide* **(engelsk)**. Besøkt 4. september 2020.
5. ↑  Br; July 1, on Vigliarolo in Mobility on; 2016; Pst, 5:59 Am. «NordVPN offers powerful mobile VPN service and app, but there's Wi-Fi gotcha». *TechRepublic* **(engelsk)**. Besøkt 4. september 2020.
6. ↑  «NordVPN Launches Extension For Google Chrome Browser». *Android Headlines* **(engelsk)**. 3. oktober 2017. Besøkt 4. september 2020.
7. ↑  «NordVPN Is Now Available On Android TV». *Android Headlines* **(engelsk)**. 19. juni 2018. Besøkt 4. september 2020.
8. ↑  Reuters (29. mars 2019). «Russia Threatens to Block Popular VPN Services to Prevent Website Access». *The Moscow Times* **(engelsk)**. Besøkt 4. september 2020.
9. ↑  «Russian VPN Ban – Can VPNs Be Fully & Completely Blocked in Russia?». *www.technadu.com* **(engelsk)**. Besøkt 4. september 2020.
10. ↑  «Industry-Leading i2Coalition Launches 'VPN Trust Initiative’ | TechNadu». *www.technadu.com* **(engelsk)**. Besøkt 4. september 2020.
11. ↑  McCue, T. J. «How Does A VPN Work?». *Forbes* **(engelsk)**. Besøkt 4. september 2020.
12. ↑  «NordVPN review: Incredible speeds, and built for power users and newbies alike». *PCWorld* **(engelsk)**. 2. mars 2020. Besøkt 4. september 2020.
13. ↑  Hodge, Rae. «NordVPN review: An encryption powerhouse with the best VPN bang for your buck». *CNET* **(engelsk)**. Besøkt 4. september 2020.
14. ↑  WIRED (20. juli 2020). «The best VPN services tested for speed, reliability and privacy». *Wired UK* **(engelsk)**. ISSN 1357-0978. Besøkt 4. september 2020.
15. ↑  Orphanides, K. G. (19. oktober 2019). «Cloudflare 1.1.1.1 with Warp review: faster browsing, but not a real VPN». *Wired UK* **(engelsk)**. ISSN 1357-0978. Besøkt 4. september 2020.
16. ↑  «NordVPN Launches NordLynx "WireGuard" on All Its Platforms | TechNadu». *www.technadu.com* **(engelsk)**. Besøkt 4. september 2020.
17. ↑  Hodge, Rae. «These are your best, most secure VPN options». *CNET* **(engelsk)**. Besøkt 4. september 2020.
18. ↑  June 2020, Jacob Parker 25. «NordVPN (and NordVPN Teams) review». *Tom's Guide* **(engelsk)**. Besøkt 4. september 2020.
19. ↑  «My Account | Nord». *my.nordaccount.com*. Besøkt 4. september 2020.

Eksterne lenker
---------------

* (en) Offisielt nettsted Rediger på Wikidata

* (ja) Offisielt nettsted Rediger på Wikidata

* (en) Offisiell blogg Rediger på Wikidata